b'\n_START_ARTICLE_\nVidalis\n_START_PARAGRAPH_\nVidalis este un grup de companii din Rom\xc3\xa2nia, de\xc8\x9binut de c\xc4\x83tre Viorel Stanca \xc8\x99i ini\xc8\x9bial so\xc8\x9biei sale Veronica Elena, cunoscut\xc4\x83 ca Lia. Grupul cuprinde companii precum Primarom, Izomat, Vidalis Logistics, Vidalis, Arco Steel \xc8\x99i Sagres. \xc3\x8en urma divor\xc8\x9bului intervenit \xc3\xaen 2008, aceast\xc4\x83 firm\xc4\x83 i-a r\xc4\x83mas so\xc8\x9biei Lia._NEWLINE_Cifra de afaceri a grupului Vidalis a atins, \xc3\xaen 2006, 35 de milioane de euro, iar profitul \xc3\xaenregistrat a fost de 1,5 milioane euro.\n_START_SECTION_\nIzomat\n_START_PARAGRAPH_\nIzomat \xc8\x98imleu Silvaniei este un produc\xc4\x83tor de materiale izolante, preluat de grupul Vidalis \xc3\xaen 1998. \xc3\x8en 2007, Izomat a \xc3\xaenregistrat o cifr\xc4\x83 de afaceri de 4,5 milioane de euro.\n_START_SECTION_\nCritici\n_START_PARAGRAPH_\nPe 11 iunie 2007, pre\xc8\x99edintele Traian B\xc4\x83sescu l-a \xc3\xaenaintat \xc3\xaen grad de general de brigad\xc4\x83 \xc3\xaen rezerv\xc4\x83 al Serviciului Rom\xc3\xa2n de Informa\xc8\x9bii pe \xc8\x99eful filialei S\xc4\x83laj a PD, Stanca Nicolae Viorel. Stanca a lucrat, \xc3\xaenainte de 1989, \xc3\xaen fosta Securitate, \xc3\xaen cadrul Direc\xc8\x9biei a III-a de contraspionaj \xc8\x99i, la alegerile din 2004, a fost prezent pe \xe2\x80\x9elistele negre\xe2\x80\x9d ale Coali\xc8\x9biei pentru un Parlament Curat. \xc3\x8en raportul Coali\xc8\x9biei pentru un Parlament Curat, luat \xc3\xaen considerare la acel moment de Traian B\xc4\x83sescu \xc8\x99i de fostul lider al PNL de atunci Theodor Stolojan \xc3\xaen stabilirea candidaturilor, \xc3\xaen dreptul numelui lui Stanca figureaz\xc4\x83 urm\xc4\x83toarele men\xc8\x9biuni: \xe2\x80\x9eofi\xc8\x9ber de contrainforma\xc8\x9bii \xc3\xaenainte de 1990, unul dintre cei mai boga\xc8\x9bi oameni de afaceri din S\xc4\x83laj, prin grupul de firme Vidalis, firme estimate la o valoare de 15-20 de milioane de euro. Societatea Vidalis a achizi\xc8\x9bionat, cu peste 25 de miliarde de lei, c\xc3\xa2teva active al SC IAIFO Zal\xc4\x83u, societate aflat\xc4\x83 \xc3\xaen lichidare voluntar\xc4\x83\xe2\x80\x9d.'